CELEX: 31985D0546
Language: el
Date: 1985-12-09 00:00:00
Title: 85/546/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση ενός προγράμματος σχετικά με τον τομέα των ανθέων και των διακοσμητικών φυτών στο Land της Βορείου Ρηνανίας—Βεστφαλίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31985D0546

85/546/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση ενός προγράμματος σχετικά με τον τομέα των ανθέων και των διακοσμητικών φυτών στο Land της Βορείου Ρηνανίας—Βεστφαλίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 341 της 19/12/1985 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1985  για την έγκριση ενός προγράμματος σχετικά με τον τομέα των ανθέων και των διακοσμητικών φυτών στο Land της Βορείου Ρηνανίας-Βεστφαλίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (85/546/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 για την ανάληψη κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,  Εκτιμώντας:  ότι, στις 11 Ιουνίου 1985, η κυβέρνηση της Ομοσπονδιακής Δημοκρατίας της Γερμανίας ανακοίνωσε ένα πρόγραμμα σχετικά με τον τομέα των ανθέων και των διακοσμητικών φυτών στο Land της Βορείου Ρηνανίας-Βεστφαλίας·  ότι το εν λόγω πρόγραμμα αποσκοπεί στη δημιουργία, την επέκταση και την ορθολογικοποίηση των εγκαταστάσεων συλλογής, διαλογής, προετοιμασίας, αποθήκευσης, συσκευασίας, πώλησης και μεταφοράς των ανθέων και των διακοσμητικών φυτών προκειμένου να δημιουργηθούν όροι εμπορίας και πώλησης που να εγγυώνται στους παραγωγούς μακροπρόθεσμη πώληση των προϊόντων τους· ότι αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πράγραμμα περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι μπορούν να επιτευχθούν οι στόχοι του άρθρου 1 του εν λόγω κανονισμού στον τομέα των άνθεων και των διακοσμητικών φυτών στο Land της Βόρειας Ρηνανίας-Βεστφαλίας· ότι η προθεσμία που καθορίζεται για την εκτέλεση του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πράγραμμα στον τομέα των ανθέων και των διακοσμητικών φυτών στο Land της Βόρειας Ρηνανίας-Βεστφαλίας, το οποίο ανακοίνωσε η κυβέρνηση της Ομοσπονδιακής Δημοκρατίας της Γερμανίας στις 11 Ιουνίου 1985, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 9 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 130 της 16. 5. 1985, σ. 1.